Pólítíska yfirstéttin í Hong Kong kýs í dag fjölmenna nefnd sem ákveður hver verður næsti leiðtogi borgarinnar og kýs næstum helming löggjafarþingsins. Kosningarnar byggja á nýju kerfi úr ranni Kínastjórnar.
Í raun hefur aldrei ríkt lýðræði í Hong Kong og það er kveikja áralangra mótmæla. Þó umbáru stjórnvöld háværa andstöðu um nokkurt skeið eftir að Kínverjar tóku við stjórninni af Bretum árið nítjánhundruð níutíu og sjö.
Kínastjórn braut mótmæli á bak aftur að mestu fyrir tveimur árum, setti á öryggislög sem gera allan mótþróa óleglegan ásamt kerfi þar sem aðeins þeir sem taldir eru trúir Kína geta gefið kost á sér til embætta.
Það var gert þrátt fyrir loforð um að borgin héldi frelsi og ákveðnu fullveldi í fimmtíu ár eftir yfirtökuna. Fyrsta atkvæðagreiðslan undir slagorðinu Föðurlandsvinir ráða Hong Kong hófst í morgun.
Þar kjósa fjögurþúsund og áttahundruð manns fimmtán hundruð manna kjörnefnd sem í desember velur fjörtutíu manns til að sitja á löggjafarþingi borgarinnar. Hagsmunahópar kjósa þrjátíu en aðeins tuttugu verða kosin beinni kosningu.
Á næsta ári velur kjörnefndin næsta leiðtoga Hong Kong sem Kínastjórn loks staðfestir. Árið tvöþúsund og sextán völdu um tvöhundruð og þrjátíu þúsund kjörnefndina.
Kínversk stjórnvöld segja þetta nýja kerfi tryggja að enginn andstæðingur þeirra komist til áhrifa en gagnrýnendur telja að Hong Kong verði með því alger spegilmynd Kína án virkrar stjórnarandstöðu.